ประกาศกรมการขนส่งทางบกประกาศกรมการขนส่งทางบกเรื่องการกำหนดแบบสนามฝึกหัดขับรถมาตรฐานของโรงเรียนสอนขับรถ[๑] อาศัยอำนาจตามความในข้อ๗ (๖) ข้อ ๘ (๓) และข้อ ๙ (๓) ของระเบียบกรมการขนส่งทางบกว่าด้วยการรับรองโรงเรียนสอนขับรถ พ.ศ. ๒๕๔๗อธิบดีกรมการขนส่งทางบกประกาศกำหนดแบบสนามฝึกหัดขับรถมาตรฐานของโรงเรียนสอนขับรถที่ได้รับการรับรองจากกรมการขนส่งทางบกไว้ดังต่อไปนี้ข้อ๑สนามฝึกหัดขับรถหลักสูตรการสอนขับรถยนต์ ต้องประกอบด้วยท่าฝึกหัดขับรถอย่างน้อย ๑๐ ลักษณะ ดังนี้(๑) การขับรถเดินหน้าและหยุดรถเทียบทางเท้า(๒) การขับรถเดินหน้าและถอยหลังซองตรง(๓) การขับรถถอยหลังเข้าจอดและเดินหน้าออกจากช่องว่างด้านซ้ายขนานกับขอบทาง(๔) การกลับรถทางแคบ(๕) การขับรถถอยหลังเข้าจอดและเดินหน้าออกจากช่องว่างด้านซ้ายมุมฉาก ๙๐องศา(๖) การหยุดรถบนทางราบ(๗) การหยุดรถและออกรถบนทางลาดชันหรือสะพาน(๘) การขับรถถอยหลังเข้าจอดและเดินหน้าออกจากช่องว่างด้านขวามุมฉาก ๙๐องศาเพื่อกลับรถ(๙) การขับรถเข้าทางโค้งรูปตัวเอส(๑๐) การขับรถเลี้ยวมุมฉากรูปตัวแอลนอกจากนี้ยังต้องประกอบด้วย ทางวิ่ง หรือถนนสำหรับฝึกหัดขับในสนามที่มีความกว้างไม่น้อยกว่า๖ เมตร สำหรับวิ่งสวนทางกัน และมีความยาวไม่น้อยกว่า ๓๐๐ เมตรในกรณีที่ไม่สามารถบรรจุทางเดินรถที่มีความกว้างไม่น้อยกว่า ๖ เมตรได้ครบถ้วนในระยะ ๓๐๐ เมตร สามารถบรรจุทางเดินรถที่มีความกว้างไม่น้อยกว่า ๓ เมตรและกำหนดให้เป็นทางเดินรถทางเดียว โดยพื้นที่ที่เป็นทางเดินรถทางเดียว ต้องมีความยาวไม่เกิน๑๐๐ เมตร หรือ ๑ ใน ๓ ของความยาว ๓๐๐ เมตรหรือความยาวโดยรวมของทางวิ่งทั้งหมดในสนามในกรณีที่มีถนนวิ่งโดยรอบเป็นทางเดินรถสวนทางกันกว้างไม่น้อยกว่า ๖ เมตร และมีระยะ๓๐๐ เมตรแล้ว สนามดังกล่าวสามารถบรรจุทางเดินรถที่มีความกว้างไม่น้อยกว่า ๓ เมตรสำหรับทางเดินรถทางเดียวได้ไม่จำกัดจำนวนโดยสามารถนับระยะทางการขับรถในลักษณะการเดินหน้าและหยุดรถเทียบทางเท้าการหยุดรถบนทางราบ การหยุดและการออกรถบนทางลาดชันหรือสะพานการขับรถในทางโค้งรูปตัวเอส การขับรถเลี้ยวมุมฉากรูปตัวแอลรวมเข้าในระยะทางดังกล่าวด้วย และจะต้องจัดให้มีวงเวียนทางร่วมทางแยกโดยสามารถจัดลงในพื้นที่ได้ตามความเหมาะสมโดยให้คำนึงถึงวิชาที่จะสอนและความปลอดภัยในการฝึกหัดขับรถและถนนจะต้องมีคุณลักษณะขั้นต่ำเป็นถนนบดอัดลาดยางหรือเทียบเท่าและต้องเป็นสถานที่ที่ใช้สำหรับฝึกหัดขับรถ เท่านั้นข้อ๒ สนามฝึกหัดขับรถหลักสูตรการสอนขับรถจักรยานยนต์ต้องประกอบด้วย ท่าฝึกหัดขับรถอย่างน้อย ๘ ลักษณะ ดังนี้(๑) การหยุดรถบนทางราบ(๒) การทรงตัวที่ความเร็วต่ำบนไม้กระดาน(๓) การควบคุมคันเร่งและการทรงตัวบนทางคดเคี้ยวที่มีสิ่งกีดขวาง(๔) การทรงตัวบนไม้รางลูกระนาด(๕) การขับรถเลี้ยวมุมฉากรูปตัวแอล(๖) การขับรถเข้าทางโค้งรูปเลขแปด(๗) การขับรถเข้าทางโค้งรูปตัวเอส(๘) การขับรถบนทางลาดชันหรือสะพานนอกจากนี้ยังต้องประกอบด้วย ทางวิ่งหรือให้มีถนนสำหรับฝึกหัดขับในสนามที่มีความกว้างไม่น้อยกว่า ๔ เมตรสำหรับวิ่งสวนทางกัน และมีความยาวไม่น้อยกว่า ๓๐๐ เมตรในกรณีที่ไม่สามารถบรรจุทางเดินรถที่มีความกว้างไม่น้อยกว่า ๔ เมตรได้ครบถ้วนในระยะ ๓๐๐ เมตร สามารถบรรจุทางเดินรถที่มีความกว้างไม่น้อยกว่า ๒ เมตรและกำหนดให้เป็นทางเดินรถทางเดียวโดยพื้นที่ที่เป็นทางเดินรถทางเดียวต้องมีความยาวไม่เกิน ๑๐๐ เมตร หรือ ๑ ใน ๓ของความยาว ๓๐๐ เมตร หรือความยาวโดยรวมของทางวิ่งทั้งหมดในสนามในกรณีที่มีถนนวิ่งโดยรอบเป็นทางเดินรถสวนทางกันกว้างไม่น้อยกว่า ๔ เมตร และมีระยะ๓๐๐ เมตรแล้ว สนามดังกล่าวสามารถบรรจุทางเดินรถที่มีความกว้างไม่น้อยกว่า ๒ เมตรสำหรับทางเดินรถทางเดียวได้ไม่จำกัดจำนวน โดยสามารถนับระยะทางการหยุดรถบนทางราบการขับรถบนทางลาดชันหรือสะพาน การขับรถเข้าทางโค้งรูปเลขแปดการขับรถเข้าทางโค้งรูปตัวเอส การขับรถเลี้ยวมุมฉากรูปตัวแอลรวมเข้าในระยะทางดังกล่าวด้วย และต้องจัดให้มีวงเวียน ทางร่วมทางแยกโดยสามารถจัดลงในพื้นที่ได้ตามความเหมาะสม โดยให้คำนึงถึงวิชาที่จะสอนและความปลอดภัยในการฝึกหัดขับรถและถนนจะต้องมีคุณลักษณะขั้นต่ำเป็นถนนบดอัดลาดยางหรือเทียบเท่าและต้องเป็นสถานที่ที่ใช้สำหรับฝึกหัดขับรถเท่านั้นสำหรับรถจักรยานยนต์การขับรถเข้าทางโค้งรูปเลขแปดสามารถใช้แทนการขับรถเข้าทางโค้งรูปตัวเอสและวงเวียนได้ข้อ๓สนามฝึกหัดขับรถหลักสูตรการสอนขับรถที่ใช้เพื่อการขนส่งหรือรถขนาดใหญ่ ต้องประกอบด้วยท่าฝึกหัดขับรถอย่างน้อย๑๐ ลักษณะ ดังนี้(๑) การขับรถเดินหน้าและหยุดรถเทียบทางเท้า(๒) การขับรถเดินหน้าและถอยหลังซองตรง(๓) การขับรถถอยหลังเข้าจอดและเดินหน้าออกจากช่องว่างด้านซ้ายขนานกับขอบทาง(๔) การกลับรถทางแคบ(๕) การขับรถถอยหลังเข้าจอดและเดินหน้าออกจากช่องว่างด้านซ้ายมุมฉาก ๙๐องศา(๖) การหยุดรถบนทางราบ(๗) การหยุดรถและออกรถบนทางลาดชันหรือสะพาน(๘) การขับรถถอยหลังเข้าจอดและเดินหน้าออกจากช่องว่างด้านขวามุมฉาก ๙๐องศาเพื่อกลับรถ(๙) การขับรถเข้าทางโค้งรูปตัวเอส(๑๐) การขับรถเลี้ยวมุมฉากรูปตัวแอลนอกจากนี้ยังต้องประกอบด้วย ทางวิ่ง หรือถนนสำหรับฝึกหัดขับในสนามที่มีความกว้างไม่น้อยกว่า๗ เมตร สำหรับวิ่งสวนทางกัน และมีความยาวไม่น้อยกว่า ๓๐๐ เมตรในกรณีที่ไม่สามารถบรรจุทางเดินรถที่มีความกว้างไม่น้อยกว่า ๗ เมตรได้ครบถ้วนในระยะ ๓๐๐ เมตร สามารถบรรจุทางเดินรถที่มีความกว้างไม่น้อยกว่า ๓.๕เมตร และกำหนดให้เป็นทางเดินรถทางเดียวโดยพื้นที่ที่เป็นทางเดินรถทางเดียวต้องมีความยาวไม่เกิน ๑๐๐ เมตร หรือ ๑ ใน ๓ของความยาว ๓๐๐ เมตร หรือความยาวโดยรวมของทางวิ่งทั้งหมดในสนามในกรณีที่มีถนนวิ่งโดยรอบเป็นทางเดินรถสวนทางกันกว้างไม่น้อยกว่า ๗ เมตร และมีระยะ๓๐๐ เมตรแล้ว สนามดังกล่าวสามารถบรรจุทางเดินรถที่มีความกว้างไม่น้อยกว่า ๓.๕ เมตรสำหรับทางเดินรถทางเดียวได้ไม่จำกัดจำนวนโดยสามารถนับระยะทางการขับรถในลักษณะการเดินหน้าและหยุดรถเทียบทางเท้าการหยุดรถบนทางราบ การหยุดและการออกรถบนทางลาดชันหรือสะพานการขับรถเข้าทางโค้งรูปตัวเอส การขับรถเลี้ยวมุมฉากรูปตัวแอลรวมเข้าในระยะทางดังกล่าวด้วย และต้องจัดให้มีวงเวียนทางร่วมทางแยกโดยสามารถจัดลงในพื้นที่ได้ตามความเหมาะสมคำนึงถึงวิชาที่จะสอนและความปลอดภัยในการฝึกหัดขับรถและถนนจะต้องมีคุณลักษณะขั้นต่ำเป็นถนนบดอัดลาดยางหรือเทียบเท่าและต้องเป็นสถานที่ที่ใช้สำหรับฝึกหัดขับรถ เท่านั้นข้อ๔ รูปแบบ ลักษณะและขนาดของท่าฝึกหัดขับรถให้เป็นไปตามแบบแนบท้ายประกาศนี้ประกาศณ วันที่ ๑๑ มกราคม พ.ศ. ๒๕๔๘ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑.สนามที่ฝึกหัดขับรถหลักสูตรการสอนขับรถยนต์๒.สนามที่ฝึกหัดขับรถหลักสูตรการสอนขับรถจักยายนต์๓.สนามที่ฝึกหัดขับรถหลักสูตรการสอนขับรถที่ใช้เพื่อการขนส่งหรือรถขนาดใหญ่(ดูข้อมูลจากภาพกฎหมาย)โชติกานต์/ปรับปรุง๑๘ พฤษภาคม ๒๕๕๘[๑] ราชกิจจานุเบกษาเล่ม ๑๒๒/ตอนที่ ๒๔ ง/หน้า ๘๒/๒๔ มีนาคม ๒๕๔๘